Die woede oor verhoogde kragtariewe – Oudtshoorn Online
Die woede oor verhoogde kragtariewe	Dis die begin van Oudtshoorn se “riool in die strate”
Oudtshoorn. 3 Augustus 2012. 06h45. Vir bykans 4 jaar betoog OO aanvanklik en soms steeds vriendelik; gereeld kragdadig; nou en dan spottend; maar altyd onverbiddelik teen swak plaaslike regering – onder Diane de Jager se DA/OD-regime én onder Gordon April se ANC/Icosa/NPP-regime.
OO se baie lesers getuig daarvan dat ‘n beduidende aantal van die sake- en professionele en hoër-inkomste inwoners ten minste aanklank vind by OO se berigte.
(Die elektroniese media bly ongelukkig tans meestal slegs geredelik beskikbaar aan hierdie lesers. Tog is daar al hoe meer aanduidings dat OO se berigte ook daardie mense bereik wat besorg is oor Oudtshoorn se regering en nie direkte toegang tot OO het nie.)
Hoe dit ook al sy, baie OO-lesers is gereeld ontsteld oor OO se aanhoudende uitwysing van vergrype en vrot besluite en doodgewone kriminaliteit op Verwardplein.
Verskeie sakelui is geswore teenstanders van OO. Verskeie mense wat maar slegs tweede- en derdehands verneem wat OO sê, verafsku die juiste woord: “OO”.
Die verhoogde kragtariewe en belastings waaroor verbysterde verontwaardiging vandeesweek in die plaaslike gedrukte media en op e-pos woed, het ‘n láng aanloop: Dit is die direkte gevolg van swak regering oor járe heen – die regering waarteen OO daagliks waarsku en in opstand is; die regering wat deur daardie sakelui wat nou hard kla “geakkommodeer” is in die naam van “goeie betrekkinge”.
Daar is gereelde uitroep soos “dis wát OO sê nie, dis hóé OO dit sê”.
Ag twak man! En OO-lesers weet dat twak ‘n láng woord is.
Daar kan nie oor ‘n verkragting meelewend en in kanseltaal berig word nie!
Natúúrlik moes iets iewers uiteindelik bars!
Mag hierdie jongste vergryp van Verwardplein Oudtshoorn se mense wakker skud… Voordat daar riool in die strate loop.
← Time to catch a wake-up, OudtshoornGordon April charged with theft and attempting to defeat the ends of justice →	3 thoughts on “Die woede oor verhoogde kragtariewe”	The Guardian says:	2012/08/04 at 04:45	OO. Al is die sakelui teen jou, mag ek se baie van die publiek is met jou. Die juiste publiek wat daardie sakelui gemaak het wat hul vandag is. As iemand konstant bedrog en korrupsie uitwys, raak dit teer plekke, maar as Oudshoorniet kan ek net se. DU ZO VOORT
Nog n Oudtshoorniet says:	2012/08/03 at 14:22	Ek stem 100% saam.
investigative public says:	2012/08/03 at 08:09	OO, interessant hoe mense kla, jou agter jou rug aanvat en so lafhartig is terwyl jy nog altyd so in die onbevoegde korruptes se “face’ is.
Nou dat dinge ingee en kostes opskiet, skarrel hulle.
Ek wil n onomwonde stelling maak:
Die wat teen jou is , is een van twee dinge (of beide)
1) Self korrup
2) Onbevoeg of oningelig PUNT
ODN skuld jou GROOT, ten minste n ere burgerskap en die Vryheid van ODN wanneer al hierdie onbesonne korrupsie, gemors en politiekery uitsorteer is, WANT DIT KOM !!